section_heading: Zaplet
paragraph_text: Za vrijeme početne ophodnje okolice postaje, Sisko i znanstvena časnica, kapetanica korvete Jadzia Dax (Terry Farell), otkrivaju crvotočinu. Saznaje se da u crvotočini žive bestjelesna bića, koja se otkrivaju kao bajoranski Proroci, a crvotočina je u bajoranskoj vjeri ispunjene proročanstva o Nebeskom hramu. Sa znanstvene strane, otkriva se da ta crvotočina nije slična ni jednoj drugoj. To je, naime, prva poznata stabilna crvotočina s nepromjenjljivim točkama ulaska i izlaska kod Bajora i u dalekom kvadrantu Gamma.